Finnlamelli Eesti OÜ-le väljastati Krediidiinfo AS-i poolt 2007. aasta Eduka Eesti Ettevõtte tunnistus. Krediidiinfo AS on maailma juhtiva krediidiinformatsiooni kontserni Experian tütarettevõte, kelle peamiseks tegevusalaks on väljastada Eestis registreeritud ettevõtete kohta majandusinformatsiooni. Finnlamelli Eesti OÜ saavutas 2007. aasta majandustulemuste põhjal reitingu väga hea (AA). Mainitud reiting on ettevõtetele antav hinnang, mis määratakse majandus-, finants- ja maksekommete koondhindena.